
Koprivnica, 20.05.2026.
OBRAZLOŽENJE  I. IZMJENE I DOPUNE FINANCIJSKOG PLANA ZAVODA ZA JAVNO ZDRAVSTVO KOPRIVNIČKO – KRIŽEVAČKE ŽUPANIJE  ZA 2026. GODINU
IZMJENA PRIHODA I PRIMITAKA
Planirani ukupni prihodi i primici iznosili su 4.299.010 eura, a I. izmjenama i dopunama Financijskog plana povećani su za 13.000 eura te sada iznose 4.312.010 eura. Povećanje je vezano uz: 
63 – Pomoći iz inozemstva i od subjekata unutar općeg proračuna 
Planirane su u iznosu  974.000 eura, a ovim Izmjenama i dopunama povećane su za 13.000 eura te sada iznose 987.000 eura.
Povećanje je vezano uz podskupinu:
638 - POMOĆI TEMELJEM PRIJENOSA EU SREDSTAVA 
Planirane su u iznosu od 38.000 eura i obuhvaćaju uplate Hrvatskog zavoda za zapošljavanje, Ureda za financiranje i ugovaranje projekata EU za troškove specijalizacije dva specijalizanta – dr. Č. T. za specijalizaciju iz epidemiologije, te dr. D. T. za specijalizaciju iz kliničke mikrobiologije. 
Ovim izmjenama i dopunama dodaje se novi projekt Education and cross-border cooperation for better health financiran iz Programa Interreg VI-A Mađarska – Hrvatska 2021. – 2027 u iznosu od 13.000 eura.

IZMJENA RASHODA I IZDATAKA
Ukupno planirani rashodi i izdaci za 2026. godinu planirani su u iznosu od 6.006.214 eura. Prvim izmjenama i dopunama Financijskog plana povećani su za 360.368 eura te sada iznose 6.366.582 eura.

31 – Rashodi za zaposlene

Ukupni rashodi za zaposlene planirani su u iznosu 2.717.753 eura, a ovim Izmjenama i dopunama povećani su za 240.556 eura te sada iznose 2.958.309 eura. Povećanje je vezano uz planirana nova zapošljavanja sukladno dopunama plana zapošljavanja.
32 – Materijalni rashodi

Planirani su u iznosu 1.963.380 eura,  a ovim Izmjenama i dopunama povećani su za 119.813 eura te sada iznose 2.083.193 eura.

Sukladno potrebama povećani su ukupni rashodi:
Podskupina 321 - Naknade troškova zaposlenima

Naknada za smještaj na službenom putu u zemlji i Seminari, savjetovanja i simpoziji – povećanje vezano uz stručno usavršavanje zaposlenika odnosno  prisustvovanje većem broju seminara i edukacija;
Tečajevi i stručni ispiti – povećanje vezano uz obveznu edukaciju ravnatelja ustanove sukladno Zakonu o zdravstvenoj zaštiti ;
Podskupina 322 - Rashodi za materijal i energiju

Plin – povećanje budući da u financijskom planu nije planiran dovoljan iznos sredstava;

Podskupina 323 - Rashodi za usluge

Ostale usluge za komunikaciju i prijevoz – povećanje vezano uz dodatan trošak vezan uz fiskalizaciju izlaznih računa;
Laboratorijske usluge – povećanje zbog većeg broja ispitivanih uzoraka od kojih dio ispitivanja sukladno zakonskoj regulativi provodi referentni laboratorij. Do povećanja broja uzoraka je došlo budući da je Zavod sklopio ugovore sa Međimurske vode d.o.o. i Zavodom za javno zdravstvo Međimurske županije;
Usluge pri registraciji prijevoznih sredstava – povećanje zbog viših cijena troškova pri registraciji prijevoznih sredstava; 
Usluge čišćenja, pranja i slično – povećanje zbog planiranog temeljnog čišćenja mikrobiološkog laboratorija;
Rashodi lijekova i potrošnog medicinskog materijala kod zdravstvenih ustanova – povećanje vezano uz unos prenesenog viška (cjepiva) iz prethodnog razdoblja;
Naknade za rad članovima predstavničkih i izvršnih tijela i upravnih vijeća – povećanje sukladno  Odluci o utvrđivanju visine naknade za rad predsjednika i članova Upravnog vijeća zdravstvene ustanove od 26.01.2026. godine;
Novčana naknada poslodavca zbog nezapošljavanja osoba s invaliditetom – povećanje zbog povećanja iznosa mjesečne naknade sa 388 eura na 420 eura.
IZMJENA VIŠKA/MANJKA
U financijski plan je uključen preneseni višak prihoda i primitaka iz prethodnih razdoblja u iznosu 1.707.204 eura, a ovim izmjenama i dopunama uključen je i višak prihoda iz 2025. godine u iznosu 347.368,19 eura. 
Temeljem rezultata poslovanja ukupan višak prihoda raspoloživ u 2026. godini iznosi 2.054.572 eura, a sastoji se od viška prihoda sa izvora 311 – Vlastiti prihodi poslovanja u iznosu od 621.533 eura, viška prihoda sa izvora 435 – Prihodi po posebnim propisima (HZZO) u iznosu 1. 361.524 eura, manjka prihoda sa izvora 510 – Pomoći temeljem prijenosa EU sredstava u iznosu od – 1.497 eura te od viška prihoda sa izvora 5202 – Pomoći od subjekata unutar općeg proračuna u iznosu 73.013ura.
OBRAZLOŽENJE POSEBNOG DIJELA
AKTIVNOST A100122:

Redovna djelatnost Zavoda za javno zdravstvo

Obuhvaća rashode za obavljanje redovne djelatnosti financirane s izvora prihoda – vlastiti prihodi, prihodi za posebne namjene i pomoći te prenesenog viška. Ovim izmjenama korigiran je višak prihoda sukladno prenesenom višku  iz 2025. godine te su time na navednoj redovnoj djelatnosti povećani rashodi na skupini 31 Rashodi za zaposlene za 239.603 eura  i skupini 32 Materijalni rashodi za 33.000 eura.
TEKUĆI PROJEKT T107038
Education and cross-border cooperation for better health
Projekt je financiran iz Programa Interreg VI-A Mađarska-Hrvatska 2021.-2027., a usmjeren je na zajedničku suradnju u području prevencije zdravlja ljudi i životinja. Osim Zavoda za javno zdravstvo Koprivničko-križevačke županije u njemu sudjeluju i Hrvatska veterinarska komora (podružnica Bjelovar) i Teritorijalna organizacija Pannon Mađarske veterinarske komore.
Za provedbu projekta koji se provodi u razdoblju od 1.05.2026. – 30.04.2028. godine planirani su ukupni rashodi u iznosu od 41.194 eura (80 % EU financiranje,  20 % vlastiti prihodi).  Za 2026. godinu planirani su rashodi u iznosu od 16.250 eura (13.000 eura iz EU financiranja i 3.250 eura iz vlastitih prihoda).
TEKUĆI PROJEKT T:100113

Specijalizacija liječnika

Rebalansom je dodan preneseni manjak iz prethodnog razdoblja u iznosu od - 1.497 eura (trošak je nastao u 2025. godini dok su sredstva za njegovo podmirenje zahtjevom za nadoknadom sredstava potraživana u siječnju 2026. godine).
Bilješke sastavila:
                         Ravnateljica Zavoda:

Danijela Čošić, mag. oec, univ. spec. oec.                                         Lana Šepec, dr. med.,









spec. kliničke mikrobiologije

